SL Uradni list Evropske unije L 48/78

Samo izvirna besedila UN/ECE so pravno veljavna v skladu z mednarodnim javnim pravom. Status in datum začetka veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343/Rev.X, ki je dostopen na: http://www.unece.org/trans/main/wp29/wp29wgs/wp29gen/wp29fdocstts.html

Pravilnik št. 101 Gospodarske komisije Združenih narodov za Evropo (UN/ECE) – Enotni predpisi o homologaciji osebnih avtomobilov s pogonom izključno na motor z notranjim izgorevanjem ali na hibridno električno kompozicijo glede na meritev emisije ogljikovega dioksida in porabe goriva in/ali meritev porabe električne energije in električnega dometa ter homologaciji vozil kategorij M1 in N1 s pogonom izključno na električno kompozicijo glede na meritev porabe električne energije in električnega dometa

Dodatek 7 k izvirniku Pravilnika – datum začetka veljavnosti: 18. junij 2007

Sprememba Pravilnika št. 101, objavljena v UL L 158 z dne 19.6.2007

Odstavek 1 se spremeni in se glasi (opomba (1) se ne spremeni):

„1. PODROČJE UPORABE Ta pravilnik se uporablja za vozila kategorij M1 in N1(1) glede: (a) meritev emisije ogljikovega dioksida (CO2) in porabe goriva in/ali za meritev porabe električne energije in električnega dometa vozil kategorije M1 s pogonom izključno na motor z notranjim izgorevanjem ali na hibridni električni pogon (b) ter za meritev porabe električne energije in električnega dometa vozil z izključno električnim pogonskim sistemom. Ne velja za vozilo kategorije N1, če: (a) tip motorja, vgrajen v navedeni tip vozila, že ima homologacijo na podlagi Pravilnika št. 49, in (b) če je skupna letna proizvodnja vozil kategorije N1 tega proizvajalca manjša od 2 000 enot.“

Vstaviti nova odstavka 2.7 in 2.8 tako, da se glasita:

„2.7 ‚Tovornjak‘ pomeni motorno vozilo kategorije N1, ki je oblikovano in izdelano izključno ali predvsem za prevoz blaga.

2.8 ‚Dostavno vozilo‘ pomeni tovornjak z vgrajeno kabino.“

Odstavki 2.7 do 2.16 (prejšnji) se preštevilčijo v odstavke 2.9 do 2.18

Odstavek 3.3 se spremeni tako, da se glasi:

„3.3 Tehnični službi, pristojni za opravljanje homologacijskih preskusov, se dostavi vozilo, ki predstavlja tip, za katerega se zahteva homologacija. Pri vozilih kategorij M1 in N1, ki so bila homologirana glede emisij skladno s Pravilnikom št. 83, tehnična služba med preskusom preveri, ali je to vozilo skladno z mejnimi vrednostmi, ki veljajo za ta tip po Pravilniku št. 83.“

Odstavek 5.2.1 se spremeni in se glasi:

„5.2.1 Emisija CO2 in poraba goriva se merita v skladu s preskusnim postopkom, opisanim v Prilogi 6. Vozila, ki v preskusnem ciklu ne dosežejo predpisanih vrednosti pospeška in največje hitrosti, je treba tako dolgo voziti s popolnoma pritisnjenim pedalom za plin, dokler ponovno ne dosežejo zahtevane vozne krivulje. Odstopanja od preskusnega cikla je treba zapisati v poročilu o preskusu.“

Odstavki 7.1 do 7.1.3 se spremenijo tako, da se glasijo (doda se sklicevanje na novo opombo (4):

„7.1 Vozila s pogonom izključno na motor z notranjim izgorevanjem, razen vozil, opremljenih s sistemom za periodično regeneracijo za uravnavanje emisij Homologacija se lahko razširi na vozila istega tipa ali drugačnega tipa, ki se razlikuje glede naslednjih značilnosti iz Priloge 4, če emisije CO2, ki jih izmeri tehnična služba, ne presegajo homologirane vrednosti za več kot 4 % pri vozilih kategorije M1 in 6 % pri vozilih kategorije N1: 7.1.1 Referenčna masa. 7.1.2 Največja dovoljena masa. 7.1.3 Tip karoserije: (a) za vozila kategorije M1: limuzina, vozilo z dvižnimi vrati zadaj, karavan, kupe, kabriolet, večnamensko vozilo (4) (b) za vozila kategorije N1: tovornjak, dostavno vozilo.“

Vstavi se nova opomba (4), ki se glasi:

„(4) Kot je določeno v Prilogi 7 h Konsolidirani resoluciji o konstrukciji vozil (R.E.3) (TRANS/WP.29/78/Rev.1/Amend.2).“

Odstavek 7.2 se spremeni tako, da se glasi:

„7.2. Vozila s pogonom izključno na motor z notranjim izgorevanjem in opremljena s sistemom za periodično regeneracijo za uravnavanje emisij Homologacija se lahko razširi na vozila istega tipa ali drugačnega tipa, ki se razlikujejo glede značilnosti iz Priloge 4, navedenih v odstavkih 7.1.1 do 7.1.5 zgoraj, vendar ne odstopajo od skupnih značilnosti iz Priloge 10, če emisije CO2, ki jih izmeri tehnična služba, ne presegajo homologirane vrednosti za več kot 4 % pri vozilih kategorije M1 in 6 % pri vozilih kategorije N1 in pri katerih se uporablja enak faktor Ki. Homologacija se lahko razširi tudi na vozila istega tipa, vendar z drugačnim faktorjem Ki, če popravljena vrednost CO2, ki jo izmeri tehnična služba, ne presega homologirane vrednosti za več kot 4 % pri vozilih kategorije M1 in 6 % pri vozilih kategorije N1.“

Odstavki 7.4 do 7.4.3 se spremenijo tako, da se glasijo:

„7.4 Vozila s hibridnim električnim pogonskim sistemom Homologacija se lahko razširi na vozila istega tipa ali drugačnega tipa, ki se razlikuje glede naslednjih značilnosti iz Priloge 4, če emisije CO2 in poraba električne energije, ki jih izmeri tehnična služba, ne presegajo homologirane vrednosti za več kot 4 % pri vozilih kategorije M1 in 6 % pri vozilih kategorije N1: 7.4.1 Referenčna masa. 7.4.2 Največja dovoljena masa. 7.4.3 Tip karoserije: (a) za vozila kategorije M1: limuzina, vozilo z dvižnimi vrati zadaj, karavan, kupe, kabriolet, večnamensko vozilo (4) (b) za vozila kategorije N1: tovornjak, dostavno vozilo.“

Vstaviti nove odstavke 7.5 do 7.6.3, ki se glasijo:

„7.5 Razširitev homologacije vozil kategorije N1 znotraj ene družine vozil, s pogonom izključno na motor z notranjim izgorevanjem ali hibridnim električnim pogonskim sistemom 7.5.1 Pri vozilih kategorije N1, ki jim je bila podeljena homologacija kot vozilom ene družine vozil po postopku iz odstavka 7.6.2 se homologacija lahko razširi na vozila iz iste družine samo, če tehnična služba oceni, da poraba goriva novega vozila ne presega vrednosti porabe goriva vozila, na katerem temeljijo vrednosti porabe goriva te družine vozil. Homologacije se lahko razširijo tudi na vozila, ki so: (a) do 110 kg težja od preskušanega vozila iz zadevne družine vozil, če so ta največ 220 kg težja od najlažjega vozila iz zadevne družine, (b) imajo samo zaradi spremenjene dimenzije pnevmatik skupno prestavno razmerje nižje kot preskušano vozilo iz zadevne družine in (c) so v vseh drugih vidikih skladna z zadevno družino vozil. 7.5.2 Pri vozilih kategorije N1, ki jim je bila podeljena homologacija kot vozilom iz družine vozil po postopku iz odstavka 7.6.3 se homologacija lahko razširi na vozila iz iste družine brez opravljanja dodatnih preskusov samo, če tehnična služba oceni, da je poraba goriva novega vozila znotraj mejnih vrednosti porabe goriva, ki jih imata dve vozili iz zadevne družine vozil, ki imata najnižjo oziroma najvišjo vrednost porabe goriva. 7.6 Homologacija vozil kategorije N1 znotraj ene družine vozil, s pogonom izključno na motor z notranjim izgorevanjem ali hibridnim električnim pogonskim sistemom Za vozila kategorije N1 se lahko podeli homologacija v okviru družine vozil v skladu z odstavkom 7.6.1 na podlagi enega izmed obeh postopkov, opisanih v odstavkih 7.6.2 in 7.6.3. 7.6.1 V tej uredbi se vozila kategorije N1 lahko uvrstijo v družino vozil, če imajo naslednje parametre identične ali pa so ti znotraj določenih mejnih vrednosti: 7.6.1.1 Identični parametri so: (a) proizvajalec in tip, kot sta opredeljena v točki 2 Priloge 4, (b) delovna prostornina motorja, (c) tip sistema za uravnavanje emisij, (d) tip sistema za dovajanje goriva, kot je opredeljen v točki 6.7.2 Priloge 4. 7.6.1.2 Naslednji parametri morajo biti znotraj naslednjih mejnih vrednosti: (a) skupna prenosna razmerja (največ 8 % višja od najnižje vrednosti), kakor je določeno v točki 6.10.3. Priloge 4, (b) referenčna masa (največ 220 kg lažja od najtežje različice), (c) prednja površina (največ 15 % manjša od največje različice), (d) moč motorja (največ 10 % manjša od najvišje vrednosti). 7.6.2 Za družino vozil, kakor je določena v odstavku 7.6.1, se lahko podeli homologacija na podlagi vrednosti emisij CO2 in porabe goriva, ki so skupne za vsa vozila družine vozil. Tehnična služba mora za preskus izbrati tisto vozilo iz družine vozil, ki ima po njeni presoji najvišjo vrednost emisij CO2. Merjenja se izvajajo skladno z odstavkom 5 in Prilogo 6, rezultati po postopku, opisanem v odstavku 5.5, pa se uporabljajo kot homologacijske vrednosti, ki so skupne vsem vozilom iz zadevne družine vozil. 7.6.3 Za vozila, uvrščena v družino vozil, kakor je določena v odstavku 7.6.1, se lahko podeli homologacija na podlagi vrednosti emisij CO2 in porabe goriva posameznih vozil iz družine vozil. Tehnična služba mora za preskus izbrati dve vozili iz družine vozil, ki imata po njeni presoji najvišjo oziroma najnižjo vrednost emisij CO2. Merjenja se izvajajo skladno z odstavkom 5. in Prilogo 6. Če so podatki proizvajalca za te dve vozili znotraj mejnih vrednosti iz odstavka 5.5, se vrednosti emisij CO2 po navedbi proizvajalca lahko uporabijo kot homologacijske vrednosti za vsa vozila iz zadevne družine vozil. Če podatki proizvajalca niso znotraj dovoljenih mejnih vrednosti, se kot homologacijske vrednosti uporabijo rezultati, dobljeni po postopku iz odstavka 5.5, tehnična služba pa izbere ustrezno število drugih vozil iz družine vozil za dodatne preskuse.“

Priloga 4,

NASLOV, se spremeni tako, da se glasi (doda se novo sklicevanje na opombo (6):

„SPOROČILO (6)“

Vstavi se nova opomba (6), ki se glasi:

„(6) Pri vozilih, ki so bila homologirana znotraj družine vozil skladno z odstavkom 7.6, mora biti predloženo to sporočilo za vsako posamezno vozilo iz zadevne družine vozil.“

Točka 6.3, se spremeni tako, da se glasi (doda se novo sklicevanje na opombo (7):

6.3 Tip karoserije: 6.3.1 Za vozila kategorije M1: limuzina, vozilo z dvižnimi vrati zadaj, karavan, kupe, kabriolet, večnamensko vozilo (2) (7) 6.3.2 Za vozila kategorije N1: tovornjak, dostavno vozilo (2)“

Vstavi se nova opomba (7), ki se glasi:

„(7) Kot je določeno v Prilogi 7 h Konsolidirani resoluciji o konstrukciji vozil (R.E.3) (TRANS/WP.29/78/Rev.1/Amend.2).“

Točka 7. se spremeni tako, da se glasi: